એક પક્ષની ફરિયાદ મુજબ ફરિયાદી પંકજભાઈના ઘરની આગળ ગંદું પાણી તથા કચરો ફેંકતા તેઓને કચરો તથા ગંદું પાણી નહીં નાખવાનું કહેતા આરોપીએ ઉશ્કેરાતા ઘરમાં જઈ ધારિયું લઈ આવી ફરિયાદીને માથાના ભાગે મારી વધુ બોલાચાલી અને ઝઘડો થતાં બીજા લઘુમતી કોમના માણસોએ ભરવાડોને મારી નાખવાના છે તેવું જણાવી ટોળાએ છૂટા પથ્થરો, તલવાર તથા ધારિયા વડે સશસ્ત્ર હુમલો કર્યા હતો, જ્યારે બીજા પક્ષની ફરિયાદ મુજબ ફરિયાદી નિઝામભાઈ વોરાના કહેવા પ્રમાણે તેમના ઘર પાછળ આરોપીનો વાડો આવેલો હોય જ્યાં નાહવા ધોવા તથા કપડાં ધોવાનું પાણી ફરિયાદીની દીવાલમાં ઊતરતું હોવાથી ઠપકો આપવા જતા આરોપી જયંતીભાઈ ભરવાડે ઉશ્કેરાઈ જઈ અપશબ્દ બોલી તેનું ઉપરાણું લઈ ઉપરોક્ત આરોપીઓ હાથમાં લાકડી જેવા મારક હથિયારો ધારણ કરી જાનથી મારી નાખવાના ઈરાદે ફરિયાદીની પત્ની સલમાબહેનને લાકડીઓ મારી ત્યાં છોડાવા આવવા અન્ય લોકો ઉપર ટોળાએ હુમલો કર્યા હતો.